CELEX: 62021CN0639
Language: sl
Date: 2021-10-19 00:00:00
Title: Zadeva C-639/21: Predlog za sprejetje predhodne odločbe, ki ga je vložilo Cour de cassation (Francija) 19. oktobra 2021 – PB/Geos SAS, Geos International Consulting Limited

3.1.2022   
            
            
               SL
            
            
               Uradni list Evropske unije
            
            
               C 2/24
            
         
      Predlog za sprejetje predhodne odločbe, ki ga je vložilo Cour de cassation (Francija) 19. oktobra 2021 – PB/Geos SAS, Geos International Consulting Limited
      (Zadeva C-639/21)
      (2022/C 2/30)
      Jezik postopka: francoščina
      
         Predložitveno sodišče
      
      Cour de cassation
      
         Stranke v postopku v glavni stvari
      
      
         Vložnik kasacijske pritožbe: PB
      
         Nasprotna stranka v postopku s kasacijsko pritožbo: Geos SAS, Geos International Consulting Limited
      
         Vprašanja za predhodno odločanje
      
      
                  —
               
               
                  Ali je treba člen 4 Uredbe (EU) št. 1215/2012 (1) z dne 12. decembra 2012 razlagati tako, da francoskemu delavcu, ki ima sklenjeno pogodbo o zaposlitvi z družbo s sedežem v drugi državi članici in ki svoje delo opravlja zunaj Francije po navodilih te družbe, dovoljuje, da v sporu v zvezi s pogodbo o zaposlitvi pred francoskimi sodišči toži matično družbo s sedežem v Franciji, pri čemer se sklicuje samo na to, da je imela ta matična družba status sodelodajalca, ne da bi mu bilo treba predložiti druge dokaze?
               
            
                  —
               
               
                  Ali pa je treba Uredbo (EU) št. 1215/2012 z dne 12. decembra 2012 razlagati tako, da mora v takem primeru delavec predložiti dokaz, da ima družba, ki jo toži pred francoskimi sodišči, status delodajalca, ki je v pravu Unije avtonomen pojem?
               
            
         (1)  UL 2012, L 351, str. 1.